EkBass/fiwiki-20250220-pages-articles huggingface dataset:
Rihmasara

Rihmasara (Carex eburnea) on sarakasvien (Cyperaceae) heimoon, sarojen (Carex) sukuun kuuluva kasvilaji, joka kasvaa metsissä ja pensastomailla. Rihmasara kasvaa noin 30 cm korkeaksi. Sen varret kasvavat mättäinä maan alla suikertavasta juurakosta. Mättäät muodostuvat varsien lisäksi kuolleista, edellisvuotisista lehdistä sekä lehtien tyvitupista. Lehdet kasvavat varren tyveltä tai alaosista ja ovat rihmamaisia. Rihmasaran kukintona on kolmesta tai neljästä tähkästä koostuva tähkistö. Ylin tähkä koostuu hedekukista ja voi jäädä piiloon alempien, emikukista koostuvien tähkien varjoon. Emitähkät ovat vaaleita tai kalvaanruskeita. Kussakin emitähkässä on kahdesta kuuteen pullakkoa. Pullakot ovat vaaleanvihreitä, mutta muuttuvat kasvukauden kuluessa tummanruskeiksi. Emikukat ovat kolmiluottisia. == Lähteet == == Aiheesta muualla == *Laji.fi: Rihmasara (Carex eburnea) *ITIS: Carex eburnea *United States Department of Agriculture (USDA): Carex eburnea Luokka:Sarat
Fetch the Bolt Cutters

Fetch the Bolt Cutters on yhdysvaltalaislaulaja Fiona Applen viides studioalbumi, joka julkaistiin Epic Recordsin kautta 17. huhtikuuta 2020. Se on Applen ensimmäinen albumi kahdeksan vuotta aiemmin julkaistun The Idler Wheel... -albumin jälkeen. Levyarvioita kokoavan Metacritic-sivuston mukaan Fetch the Bolt Cutters sai kriitikoilta ”yleistä ylistystä”. Sivuston keräämissä arvosteluissa albumin keskimääräinen arvosana oli täysi sata 21. huhtikuuta 2020, mikä teki siitä kaikkien aikojen parhaiten arvioidun albumin. Albumi palkittiin parhaan vaihtoehtoalbumin Grammy-palkinnolla. == Arvostelut == * Daily Mail: * The Guardian: * Helsingin Sanomat: * Metacritic: 100/100 * NME: * Pitchfork: 10/10 == Kappaleet == Kaikki kappaleet säv. ja san. Fiona Apple, ellei toisin mainita. # # # # # # # # # # # # # == Lähteet == Luokka:Vuoden 2020 albumit Luokka:Yhdysvaltalaiset albumit Luokka:Grammy- palkitut albumit
Valtteri Luoma

Valtteri Luoma (s. 7. heinäkuuta 1998) on suomalainen pesäpalloilija. Luoma edustaa Superpesiksessä pelaavaa kasvattajaseuraansa Kouvolan Pallonlyöjiä. Luomalla on sopimus Kouvolan Pallonlyöjien kanssa kauden 2023 loppuun. https://www.kouvolanpallonlyojat.fi/post/valtteri-luoma-jatkaa-koplassa Luoma on saavuttanut Kouvolan Pallonlyöjien joukkueessa neljä SM-mitalia: hopean kaudella 2018, 2020 ja 2021 sekä pronssin kaudella 2019. Luoma palkittiin kaudesta 2020 parhaalle ulkopelaajalle jaettavalla Kultaisella räpylällä. https://yle.fi/urheilu/3-11599974 Hän pelaa sisäpelissä vaihtajana tai kotiuttajana ja ulkopelissä ykkösvahtina. Luoma pelasi ensimmäiset ottelunsa Superpesiksessä kaudella 2015. 26. huhtikuuta 2020 mennessä Luoma on pelannut 92 Superpesiksen runkosarjaottelua, joissa on lyönyt yhden kunnarin ja 21 tavallista juoksua, tuonut seitsemän juoksua ja kerännyt 141 kärkilyöntiä. 33 pelaamassaan Superpesiksen pudotuspeliottelussa Luoma on lyönyt kahdeksan tavallista juoksua, tuonut yhden juoksun ja kerännyt 54 kärkilyöntiä. == Saavutukset == * Kultainen räpylä: 2020 ==Lähteet== * http://www.pesiksenmaailma.fi/index.php/pelaajakortit?pelaajaid=8112&view;=pelaajakortti * https://kouvolanpallonlyojat.fi/valtteri-luoma/ * https://kouvolansanomat.fi/uutiset/urheilu/1d7a8462-e06b-483e-b34a-7766250f9091 * https://www.pesis.fi/pesis-info/historia/mitalistit/ Luokka:Suomalaiset pesäpalloilijat Luokka:Vuonna 1998 syntyneet Luokka:Elävät henkilöt
Hans Stiglund

Hans Bertil Stiglund (s. 8. heinäkuuta 1955 Haaparanta, Ruotsi) on ruotsalainen Luulajan hiippakunnan emerituspiispa. Stiglund on kasvanut Ruotsin ja Suomen rajaseudulla ja on siten monikielinen, hän puhuu myös suomea ja meänkieltä. Stiglund opiskeli teologia Upsalan yliopistossa 1974-1980 ja vihittiin papiksi Göteborgin hiippakuntaan 1980, jossa hän toimi pappina Forshällan pastoraatissa vuoteen 1987. Sen jälkeen on oli pappina Ruotsin Ylitorniolla, Pajalan seurakunnan kirkkoherrana 1987-1991 ja Haaparannan kirkkoherrana vuoteen 2002 jolloin hänet valittiin Luulajan hiippakunnan piispaksi. Hänen edeltäjänsä piispanvirassa oli Rune Backlund ja hänen seuraajansa Åsa Nyström. Hän jäi eläkkeelle toukokuussa 2018. Stiglundin piispanvaakunan tunnuslause oli Jesajan kirjan sanat "Gud är med oss", "Jumala meidän kanssamme". Hän on kirjoittanut kirjan Gränslandet 2013, joka ilmestyi ensimmäisenä kirjasarjassa ”Ärkebiskopens fastebok”. == Lähteet == == Aiheesta muualla == Hans Stiglund luovuttaa piispan virkamerkit eläkkeelle jäädessäänː https://www.svenskakyrkan.se/luleastift/nyheter/hogtidligt-avsked-i-domkyrkan Luokka:Ruotsin kirkon piispat ja arkkipiispat Luokka:Luulajan hiippakunta Luokka:Vuonna 1955 syntyneet Luokka:Elävät henkilöt
Carl Axel Stjernschantz

Carl Axel Stjernschantz (10. lokakuuta 1801 Sköldvik – syyskuu 1865 Varsova,Veikselin kenraalikuvernementti, Venäjä) oli Venäjän keisarillisessa armeijassa palvellut suomalainen kenraaliluutnantti. (Viitattu 26.4.2020) Carl Axel Stjernschantzin vanhemmat olivat majuri, tilanomistaja Johan Gustaf Stjernschantz ja Sofia Maria de Frese ja puoliso vuodesta 1842 Pauline Sofie Marie Constance Majevsky. Stjernschantz tuli oppilaaksi Haapaniemen sotakouluun 1818 ja jatkoi opintojaan Haminan kadettikoulussa. Valmistuttuaan sieltä 1823 hänet ylennettiin vänrikiksi ja määrättiin palvelukseen H.M. Keisarin seurueen majoitusmestariosastoon. Aliluutnantiksi hänet ylennettiin 1826. Stjernschantz osallistui Turkin sotaan 1828–1829 ja yleni luutnantiksi huhtikuussa 1829. Marraskuun kansannousun kukistamiseen Puolassa hän osallistui 1831–1832. Stjernschantz ylennettiin alikapteeniksi 1831 ja kapteeniksi 1832. Vuonna 1833 hänet määrättiin ensin majoitusmestariksi 4. jalkaväkidivisioonan yhdistettyyn prikaatiin ja siirrettiin sitten majoitusmestariksi 2. jalkaväkidivisioonaan. Everstiluutnantiksi Stjernschantz ylennettiin 1836 ja everstiksi 1844, jolloin hänet siirrettiin palvelukseen Venäjän armeijan topografikuntaan. Hänet ylennettiin kenraalimajuriksi 1852 ja määrättiin Liivinmaan kuvernementin sotilasnostoväen päälliköksi 1855. Vuonna 1860 Stjernschantz komennettiin topografisten mittaustöiden johtajaksi Puolaan, kenraaliluutnantiksi hän yleni huhtikuussa 1863. Stjernschantz kuoli Varsovassa syksyllä 1865 virassa toimiessaan. ==Lähteet== Luokka: Suomalaiset kenraalit Luokka:Vuonna 1801 syntyneet Luokka:Vuonna 1865 kuolleet
John Habberton

John Habberton (24. helmikuuta 1842 Brooklyn, New York, Yhdysvallat – 25. helmikuuta 1921 Clinton, New York, YhdysvallatJohn Habberton (1842-1921), Bibliotheque national de France, viitattu 26.4.2020) oli yhdysvaltalainen kirjailija, toimittaja, kustantaja ja kirjapainon omistaja. Hän saavutti kertomuksellaan Helen’s babies (1876, suom. Helenan pienokaiset) tavatonta menestystä. Hänen muista kertomuksistaan mainittavia ovat The Barton experiment, Other people’s children ja Mrs. Mayburn’s twins.Habberton, John Tietosanakirja osa 2, palsta 1713, Tietosanakirja Osakeyhtiö 1910 ==Suomennetut teokset== * Helenan pienokaiset: kuvaellut heidän viimeinen uhrinsa, suom. Kaarlo Renström, 1887, Tampere: Hagelberg 1887. Sarja: Helppohintainen suomalainen romaanikirjasto, 10. ** Helenan pienokaiset, suom. Anna Koskenjaakko, Jyväskylä: Gummerus 1917. * Rouva Mayburnin kaksoiset, suomentanut Werner Anttila; elämäkerrallisen katsauksen kirjoittanut V. Hämeen-Anttila, Lahti: Kansa 1907. Sarja: Kansan novellikirjasto, 4. * Toisten ihmisten lapset: jatkoa "Helenan pienokaisiin", suomentanut Anna Koskenjaakko, Jyväskylä: Gummerus 1918. == Lähteet == ==Aiheesta muualla== * Vapaasti ladattavia John Habbertonin e-kirjoja Project Gutenbergiltä ja Projekti Lönnrotilta *Dictionary of American biography, New York, C. Scribner's Sons 1943 s. 67 (Archive.org) (englanniksi) Luokka:Yhdysvaltalaiset kirjailijat Luokka:Vuonna 1842 syntyneet Luokka:Vuonna 1921 kuolleet
Zoonoosivirologia

Zoonoosivirologia on virustautiopin alue, joka keskittyy eläimistä ihmisiin tai ihmisistä eläimiin siirtyvien virusten eli zoonoosivirusten tutkimiseen. Tutkimuksen kohteena ovat virusten rakenne, esiintyvyys ja evoluutio sekä niihin liittyvien tautien määrittäminen ja syntymekanismi. Zoonoosivirusten ilmaantuvuus maailmassa on lisääntynyt viimeisen parinkymmenen vuoden aikana. Myös Euroopassa on 1980-luvun puolivälistä alkaen havaittu sekä uusia eläimistä siirtyneitä viruksia että uudelleen kiertäviä viruksia. Ilmiön pääsyynä ovat sellaiset ympäristössä ja ihmisten toiminnassa tapahtuvat muutokset, jotka luovat uusia, joskus ennalta arvaamattomia kohtaamisia ihmisten ja eläinten välille. 2000-luvun epidemiat ovat aiheutuneet nisäkkäiltä saaduista koronaviruksista. Vuosien 2003–2004 SARS ja vuonna 2012 tunnistetun MERS-viruksen aiheuttamat epidemiat olivat sellaisia, kuten myös WHO:n maaliskuussa 2020 pandemiaksi julistama covid-19-tauti. Suomessa zoonoosivirologiaa opettaa ja tutkii Helsingin yliopisto, jonka tutkimuskohteita ovat olleet jyrsijöiden ja niveljalkaisten levittämät virukset, kuten hanta- ja flavivirukset. Keväällä 2020 painopisteeksi tuli aikaisemmin tuntematon koronavirus SARS-CoV-2, jonka perimän tutkijat koettavat selvittää entistä tarkemmin. ==Lähteet== Luokka:Virologia
Juolat

Juolat eli lujajuolat (Elytrigia) on heinäkasvien (Poaceae) heimoon kuuluva kasvisuku, joka yhdistetään toisinaan vehniöiden (Elymus) suvun kanssa yhdeksi villivehnien suvuksi. Juolien sukuun sijoitettavien lajien lukumäärä riippuu tarkasteltavasta lähteestä, sillä eri lähteissä on eroja sekä lajien että sukujen rajauksissa. Lisäksi monet juola- ja vehniölajit voivat muodostaa keskenään erilaisia risteymiä. Juolat ovat monivuotisia heiniä, joilla on pitkä, maan alla suikertava juurakko. Varret ovat kasvutavaltaan pystyjä. Lehdet ovat hienokarvaisia ja yläpinnoiltaan jokseenkin karheita, mutta alapinnoiltaan sileitä. Kieleke on lyhyt ja kalvomainen. Juolien kukintoina on kaksirivinen kerrannaistähkä, jonka tähkylät ovat perättömiä ja monikukkaisia. Tähkylät ovat asettuneet leveämpi sivu kukintorankaa vasten. Tähkylöiden kaleet ovat keskenään yhtä suuria, monisuonisia, leveänsoikeita, kalvolaitaisia ja tähkylää lyhyempiä. Ulkohelpeet ovat vihneettömiä tai lyhytvihneisiä. Vihneet ovat kuitenkin ulkohelpeitä lyhyempiä. Heteiden ponnet ovat noin 5 mm pitkiä. == Lajeja == * Elytrigia acuta * Elytrigia atherica (eli jäykkäjuolavehnä Elymus athericus) * Elytrigia campestris – tannerjuola (eli Elymus pungens) * Elytrigia elongata – isojuola * Elytrigia intermedia – hopeajuola * Elytrigia junceiformis – merijuola (eli haprajuola Elytrigia juncea eli merijuolavehnä Elymus farctus) ** Elytrigia junceiformis ssp. boreoatlanticus – merihaprajuola (eli merivehnä Elymus farctus ssp. boreoatlanticus) * Elytrigia repens – niittyjuola (eli juolavehnä Elymus repens) ** Elytrigia repens ssp. arenosa – rantajuola (eli rantajuolavehnä Elymus repens ssp. arenosus) ** Elytrigia repens ssp. repens – rikkajuola (eli rikkajuolavehnä Elymus repens ssp. repens) == Lähteet == == Aiheesta muualla == * Suomen Lajitietokeskus: Juolat eli lujajuolat (Elytrigia) *
Klaas Hanzen Heeroma

Klaas Hanzen Heeroma / Muus Jacobse (13. lokakuuta 1909 Hoorn, Terschelling, Friisinmaa, Hollanti – 21. marraskuuta 1972 Groningen, Hollanti) oli alankomaalainen runoilija ja kielitieteilijä. Hän käytti kirjailijana pseudonyymiä Muus Jacobse, jonka hän oli ottanut äitinsä puoleisen esi-isänsä mukaan, joka oli ollut kalastaja Markeninsaarella. Heeroma syntyi Terschellingin saarella. Vuonna 1928 hän alkoi opiskella Leidenissä Hän toimi opettajana Wassenaarissa ja Leidenissä, kunnes nimitettiin vuonna 1936 hollannin kielen kielen sanakirjantyön avustajaksi Leidenissä. 1948 hänet nimettiin hollannin kielen ja kirjallisuuden professoriksi Jakartan yliopistoon Indonesiassa ja 1953 hänet alasaksan kielen ja kirjallisuuden professoriksi Groningenin yliopistoon Vuonna 1952/1953 hänet kutsuttiin mukaan kirjoittamaan uusia säkeistömuotoisia virsiä. Työn tuloksena syntyi paljon uusia sekä käännettyjä virsiä, jotka julkaistiin 1973 ilmestyneessä virsikirjassa Liedboek voor de Kerken. Kirjaa käyttivät useat hollantilaiset protestanttiset kirkot ja uskonnolliset yhteisöt. Heeroma oli Huub Oosterhuisin ohella yksin kirjan merkittävimpiä runoilijoita, hän oli kääntänyt kokoelmaan virsiä tanskasta ja saksasta sekä kirjoittanut itse 29 virttä. Heeroma oli Hollannin kirjallisuusyhdistyksen puheenjohtaja, Alankomaiden kuninkaallisen taiteen ja tieteen akatemian (KNAW) kirjallisuusosaston jäsen ja Flanderin kuninkaallisen akatemian ulkomainen kunniajäsen Yksi Heeroman virsi on myös suomeksi. Se on virsi "Midden in de tood" vuodelta 1961. Virsi on kirjoitettu kiirastorstain jumalanpalvelusta varten, joten se on niin ehtollisvirsi kuin kärsimysvirsi, ja sitä sävyttää kirjoitusajan ydinvarusten ja epäoikeudenmukainen pelon ilmapiiri. Se on Anders Frostensonin ruotsintamana Ruotsin kirkon vuoden 1986 virsikirjassa virsi 598 "I en värld av död" ja Anna-Maija Raittilan suomentamana Ruotsin kirkon virsikirjassa alkusanoin "Maassa kuoleman elää uskallamme". Virren sävelmä on säveltäjä Tera de Marez Oyensin sävelmä. == Lähteet == Luokka:Alankomaalaiset tieteilijät Luokka:Alankomaalaiset runoilijat Luokka:Virsirunoilijat Luokka:Kielitieteilijät Luokka:Vuonna 1909 syntyneet Luokka:Vuonna 1972 kuolleet
Anja Andersen

Anja Andersen (s. 15. helmikuuta 1969 Odense) on tanskalainen käsipallovalmentaja ja entinen pelaaja, joka voitti olympiakultaa vuonna 1996 Atlantassa. IHF valitsi hänet vuonna 1997 vuoden käsipalloilijaksi. Peliurallaan Andersen edusti norjalaista Baekkelagets Osloa. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1969 syntyneet Luokka:Elävät henkilöt
Ōbu

Ōbu () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin länsiosassa Chitan niemimaan juuressa. Kaupungin alue kuuluu Owarin kukkuloihin. Lännessä se rajautuu Sakaijokeen. Ōbussa on 92 670 asukasta (maaliskuussa 2020) ja sen pinta-ala on 33,66 neliökilometriä. Ōbu oli pitkään maatalousvaltaista aluetta, jolla viljeltiin hedelmiä ja vihanneksia sekä pidettiin maitokarjaa. Viljelyolosuhteet paranivat toisen maailmansodan jälkeen Aichin kastelukanavan valmistuttua, ja alueelle kehittyi muun muassa viinirypäleiden viljelyyn liittyvää matkailua. Sittemmin Ōbu on kasvanut voimakkaasti Nagoyan esikaupunkina, ja sinne on sijoittunut autoteollisuuden liitännäisteollisuutta, tekstiiliteollisuutta ja elintarviketeollisuutta. Kaupunkioikeudet Ōbulle myönnettiin vuonna 1970. Ōbun rakennettuun kulttuuriperintöön kuuluvat esimerkiksi Enmei-jin ja Entsū-jin buddhalaiset temppelit sekä Nagakusa Tenjin-shan šintolainen pyhäkkö, joka tunnetaan doburoku-sakefestivaalistaan. Momoyaman puisto on suosittu kirsikankukkien katselupaikka. Ōbua palvelevat JR Tōkain Tōkaidō-päälinja ja Taketoyo-linja. == Kuvia == Tiedosto:Obu City Hall ac.jpg|Ōbun kaupungintalo Tiedosto:Allobu 2016-4-b.JPG|Allobu-kirjasto Tiedosto:Momoyamamichi.jpg|Momoyaman puiston kirsikoita Tiedosto:Enmeiji6.JPG|Enmei-jin portti Tiedosto:Obu City Okura Park ac (1).jpg|Ōkuran puiston sisäänkäynti == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Tera de Marez Oyens

Woltera Gerharda 'Tera' Wansink (Tera de Marez Oyens), (5. elokuuta 1932 Velsen, Hollanti – 29. elokuuta 1996 Hilversum) oli hollantilainen säveltäjä. De Marez Oyens opiskeli Amsterdamin musiikkikonservatoriossa pianonsoittoa, viulunsoittoa ja orkesterinjohtamista. Sen lisäksi hän soitti nokkakuilua ja gambaa. Opiskeluaikanaan hän kiinnostui myös säveltämisestä. Hän toimi joitain vuosia kirkkomuusikkona ja hänen varhaiset sävellyksensä ovatkin kirkkomusiikkia. Myöhemmin, kun hän sai tehtäväkseen kirjoittaa säestyssatseja virsisävelmiinsä Liedboek voor de Kerkeä varten (1973), hänen mielestään hänen omat sävelmänsä tuntuivat vierailta. Hän on kirjoittanut sävelmiä useisiin Muus Jacobsen virsiteksteihin. Vuosina 1977-88 hän opetti Zwollen konservatoriossa ja esiintyi pianistina ja orkesterinjohtajana. Hänen sävellyksensä edustavat useita eri tyylejä ja hän on säveltänyt myös elektronimusiikkia. Hän on säveltänyt myös oopperoita lapsille ja musiikkia amatööriyhtyeille. Ydinsodan uhka ja epäoikeudenmukaisuus ovat usein esillä hänen sävellyksissään kuten Litany of the Victims of War (1985) ja Sinfonia Testimonial (1987), jonka tekstit ovat meksikolaisten ja chileläisten poliittisten vankien kirjoittamia tekstejä. Vuonna 1995 hän sävelsi teoksen Unison YK:n tilauksesta järjestön 50-vuotisjuhlaan.) Taiteilijanimensä hän on valinnut ensimmäisen aviomiehensä, Gerrit de Marez Oyens, mukaan. Yksi hänen säveltämänsä virsi on myös suomeksi. Se on Muus Jacobsen virsi "Midden in de tood", vuodelta 1961. Se on Anders Frostensonin ruotsintamana Ruotsin kirkon vuoden 1986 virsikirjassa virsi 598 "I en värld av död" ja Anna-Maija Raittilan suomentamana Ruotsin kirkon virsikirjassa alkusanoin "Maassa kuoleman". == Lähteet == == Aiheesta muualla == Tera de Marez Oyens-säätiön kotisvuː http://www.terademarezoyens.nl/en/ Luokka:Alankomaalaiset säveltäjät Luokka:Vuonna 1932 syntyneet Luokka:Vuonna 1996 kuolleet
Gunnar Hansen

Gunnar Milton Hansen (4. maaliskuuta 1947 Reykjavik – 7. marraskuuta 2015 Northeast Harbor, Maine) oli islantilaissyntyinen yhdysvaltalainen näyttelijä. Hänet muistetaan parhaiten roolistaan Leatherfacena elokuvassa Texasin moottorisahamurhat (1974). Hansen teki myös cameoroolin elokuvassa Texas Chainsaw 3D (2013), joka jäi hänen viimeiseksi roolikseen. == Aiheesta muualla == * Luokka:Yhdysvaltalaiset näyttelijät Luokka:Vuonna 1947 syntyneet Luokka:Vuonna 2015 kuolleet
Ovako Metals

Ovako Metals Oy Ab on suomalainen, Ovako-konserniin kuuluva terästuotteiden jakeluyhtiö. Sen juuret ulottuvat vuoteen 1965. Ovakon toiminta metallien jalostajana Imatralla alkoi kuitenkin jo vuonna 1915. Ovako Metals toimi lähes 20 vuotta Tibnor Oy:n nimellä, kunnes Ovako hankki keväällä 2015 omistukseensa silloisen Tibnor Oy:n Suomen jakelutoiminnot ja yrityksen nimeksi tuli Ovako Metals Oy Ab. Ovako Metals toimittaa koneenrakennusteräksiä, ruostumattomia teräksiä sekä kuparia ja messinkiä Suomessa ja Baltiassa. Ovako Metals huolehtii myös kaikkien Ovakon tehtaiden tuotteiden myynnistä ja suorista toimituksista Suomeen ja Baltian maihin. Ovakon kaikki tehtaat käyttävät raaka-aineena kierrätysterästä, jolloin energiaa ja luonnonvaroja säästyy ja kasvihuonekaasujen päästöt ovat pienet. Terästuotteiden varastointi, esikäsittely ja jakelu on keskitetty logistiikkakeskukseen Tampereen Lahdesjärvelle. Yrityksen myyntikonttorit sijaitsevat Helsingissä, Tampereella ja Turussa. Ovako Metalsin toimitusjohtajana on 1.9.2022 lähtien toiminut Ari Anonen yhtiön edellisen johtajan, Heikki Nyholmin jäätyä eläkkeelle. Nykyiseen tehtäväänsä Anonen siirtyi Ovako Imatran kaupallisen johtajan paikalta. ==Lähteet== == Aiheesta muualla == * https://www.ovako.com/ * https://www.nipponsteel.com/ Luokka:Teräsyhtiöt Luokka:Ruotsalaiset teollisuusyritykset Luokka:Suomalaiset metalliteollisuusyhtiöt
Bon Appétit (kappale)

Bon Appétit on yhdysvaltalaisartisti Katy Perryn kappale, jolla vierailee myös yhdysvaltalainen hip hop-kolmikko Migos. Sen julkaisi Capitol Records Perryn viidennen, Witness-studioalbumin toisena singlenä 28. huhtikuuta 2017. "Bon Appétit" on lajityypiltään dance-pop ja trap-pop kappale, jonka sanat kertovat ruokaan liittyvästä kaksimielisestä suuseksistä. Kappaleen ovat sanoittaneet Perry, Quavious Marshall, Kirsnick Ball, Kiari Cephus, Max Martin, Karl Schuster, Oscar Holter ja Ferras Alqaisi. Kappaleen tuotannosta vastasivat puolestaan Martin, Schuster ja Holter. Kappaleelle on toteutettu myös Dent De Cuirin ohjaama musiikkivideo, joka julkaistiin 12. toukokuuta 2017. Videolla nähdään kun Perryä valmistetaan "ruuaksi" ja tarjoillaan ateriana. "Bon Appétit" on ollut kaupallisesti kohtalainen menestys, sen päästyä singlelistan viiden parhaan joukkoon Bulgariassa ja Israelissa sekä kahdenkymmenen parhaan joukkoon Belgiassa, Kanadassa ja Panamassa. ==Lähteet== Luokka:Vuoden 2017 kappaleet Luokka:Katy Perryn kappaleet
Owari-Asahi

Owari-Asahi () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin länsiosassa aivan Nagoyan koillispuolella. Kaupungin läpi virtaa Yadajoki. Owari-Asahissa on 83 797 asukasta (huhtikuussa 2020) ja sen pinta-ala on 21,03 neliökilometriä. Paikkakunnan nimi oli alun perin Asahi. Se oli pitkään maatalousvaltaista aluetta, jossa tuotettiin vihanneksia ja hedelmiä. Taishō-kaudella sinne alkoi sijoittua keramiikan tuotantoa, ja toisen maailmansodan jälkeen se on kasvanut voimakkaasti Nagoyan esikaupunkina. Kaupunkioikeudet Asahille myönnettiin vuonna 1970, ja samalla se muutti nimensä Owari-Asahiksi. Kaupungissa on kone- ja elektroniikkateollisuutta. Owari-Asahin nähtävyyksiin kuuluu Nagoyan puolelle ulottuva, laaja Aichin prefektuurin metsäpuisto. Sinne on rakennettu muun muassa golfkenttiä ja muita vapaa-ajanviettoalueita. Owari-Asahia palvelee Nagoya-rautateiden Seto-linja. == Kuvia == Tiedosto:維摩池04.jpg|Iman lampi Tiedosto:Skyward Asahi - 1.jpg|Skyward Asahi Tiedosto:Shibukawajinja.JPG|Shibukawa-jinja Tiedosto:Owariasahi City Hall ac.jpg|Owari-Asahin kaupungintalo == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Tableau vivant

Tableau vivant (, monikko tableaux vivants) on yhden tai useamman esiintyjän muodostama liikkumaton tilannekuva. Tyypillisesti esiintyjät asettuvat tiettyä taideteosta tai fiktiivistä tai historiallista tapahtumaa jäljitteleviin asentoihin ja pysyvät äänettöminä paikoillaan noin 20–30 sekunnin ajan. Usein esiintyjät myös pukeutuvat aiheen mukaisiin rooliasuihin. Tableau vivantia voidaan pitää pysäytyskuvan teatterivastineena. Tableau vivant kehittyi keskiajan kirkollisista toimituksista. Messulla oli tapana päättyä lyhyeen draamalliseen kuvaelmien sarjaan (tableaux). Denis Diderot (1713–1784) suosi tableauta tunteiden ja ideoiden havainnollistajana. Myöhemmin ne yleistyivät näytelmien loppuhuipennuksena, jolloin staattista tilannekuvaa seurasi esiripun laskeutuminen. Näin esimerkiksi Nikolai Gogolin näytelmässä Reviisori (1836), jonka kliimaksissa hahmot jähmettyvät paikoilleen saatuaan tietää olleensa tekemisissä huijarin kanssa. Tableau oli suosittu tehokeino varsinkin melodraamoissa ja farsseissa. 1800-luvun alussa menetelmä omaksuttiin myös Yhdysvaltoihin, missä siitä tuli äärimmäisen suosittu viihdemuoto. 1900-luvun alussa sitä hyödynnettiin Yhdysvalloissa laajalti Ziegfeld Folliesin (1907–1931) kaltaisissa revyissä. Moderni tableau nähdään esimerkiksi Stephen Sondheimin musikaalissa Sunday in the Park with George (1983), jossa Georges Seurat’n maalaus herää eloon. Itsenäiseksi taiteenlajiksi tableau vivant kehittyi 1700-luvun Euroopassa. Seuraavalla vuosisadalla siitä tuli suosittu seuraleikki, jossa osallistujat jäljittelivät kuuluisia patsaita, maalauksia, historian tapahtumia tai Raamatun kohtauksia. Yhdysvaltalainen Godey's Magazine and Lady's Book kuvaili sitä jopa erääksi aikansa suosituimmista ajanvietteistä. Viihdyttämisen ohella tableau vivantia käytettiin historian ja taiteen opetusmenetelmänä. Seuraleikkiä harrastettiin myös 1800-luvun lopun Suomessa. Samankaltainen taidemuoto oli pose plastique (), jossa vähäpukeiset tai alastomat naisesiintyjät jäljittelivät patsaita. Myös tämä viihdemuoto oli suosituimmillaan 1800-luvulla. == Katso myös == * Elävä patsas * Kuvaelma * Mimesis == Lähteet == Luokka:Esittävät taiteet Luokka:Ranskankieliset sanat ja sanonnat Luokka:Seurapelit
Elävä kuva

Elävä kuva voi tarkoittaa: * Vanhahtava nimitys elokuvalle. * Tableau vivant (”elävä taulu”), performanssitaiteen muoto. == Katso myös == * Elävä patsas
Caroline Criado-Perez

Caroline Criado-Perez (s. kesäkuussa 1984) on brittiläinen toimittaja, feministi ja tietokirjailija. Criado-Perez on syntynyt Brasiliassa. Hänen isänsä on argentiinalaisen liikemies ja äitinsä brittiläinen sairaanhoitaja, joka on työskennellyt kansainvälisissä avustustehtävissä. Criado-Perez työskenteli työuransa alussa markkinointitehtävissä. Hän alkoi vuodesta 2012 kiinnittää huomiota naisten syrjintään mediassa. Marraskuussa 2012 hän perusti Catherine Smithin kanssa Naisten huoneen (Women's Room), jonka tavoitteena on painostaa toimittajia lisäämään naisten osuutta tiedotusvälineissä, erityisesti asiantuntijoina.Caroline Criado-Perez: 'Twitter has enabled people to behave in a way they wouldn't face to face' The Guardian 4.8.2013. Viitattu 26.4.2020. Tämän kehityksen välitön syy oli lokakuussa 2012 peräkkäisinä päivinä lähetetyn BBC Radio 4 Today -kanavan kaksi lähetystä, jotka koskivat teini-ikäisten raskauksien ja rintasyövän ehkäisyä ja joissa ei haastateltu naispuolisia asiantuntijoita – haastattelijat olivat miehiä.About Us . Women's Room. Viitattu 26.4.2020. Vuonna 2013 Criado-Perez aloitti kampanjan naisten olemattomasta osuudesta Britannian seteleiden kuvituksena, kun viiden punnan setelissä ollut filantrooppi Elizabeth Fryn kuva korvattiin pääministeri Winston Churchillin kuvalla. Kampanjan ansiosta keskuspankki lupasi, että tulevaan 10 punnan seteliin tulee kirjailija Jane Austenin kuva.Women on bank notes: is the Bank of England finally listening? The Guardian 4.7.2013. Viitattu 26.4.2020. Kampanjat aiheuttivat Criado-Perezin Twitter-tilille häirintäviestien tulvan, jota Twitter ei suostunut patoamaan vedoten toimintatapoihinsa. Vuonna 2016 Criado-Perez aloitti keskustelun siitä, miksi Lontoon parlamenttitalon edustalla olevat patsaat ovat kaikki miehiä. Hän ehdotti, että joku suffragettinaisista saisi paikalle patsaan. Kampanjan ansiosta paikalle pystytettiin keväällä 2018 Millicent Fawcettin patsas sen kunniaksi, että naisten äänioikeusliike oli sata vuotta aikaisemmin osoittanut äänioikeusvaatimusta samalla paikalla.First statue of a woman in Parliament Square unveiled. The Guardian 24.4.2013. Viitattu 26.4.2020. ==Teoksia== * Do It Like a Woman (Portobello, 2015, ) * Invisible Women: Exposing Data Bias in a World Designed for Men (Chatto & Windus, 2019, ) Suomennos: Näkymättömät naiset, WSOY 2020. ISBN 9789510446652. ==Lähteet== ==Aiheesta muualla== * https://www.carolinecriadoperez.com/ * Paleletko työpaikalla? Jonotatko aina vessaan? Brittitietokirja todistaa, että naiset elävät miehille suunnitellussa maailmassa. Yle uutiset 26.4.2020. Luokka:Englantilaiset tietokirjailijat Luokka:Vuonna 1984 syntyneet Luokka:Elävät henkilöt Luokka:Englantilaiset toimittajat Luokka:Brittiläiset feministit
Swish Swish

Swish Swish on yhdysvaltalaisartisti Katy Perryn kappale, jolla vierailee myös yhdysvaltalaisräppäri Nicki Minaj. Sen julkaisi Capitol Records Perryn viidennen, Witness-studioalbumin kolmantena singlenä 19. toukokuuta 2017. Kappaleen ovat sanoittaneet Perry, Duke Dumont, Sarah Hudson, PJ "Promnite" Sledge, Minaj ja Brittany Hazzard. Kappaleen tuotannosta vastasivat Dumont, Sledge ja Passovoy. "Swish Swish" on lajityypiltään house-inspiroitu EDM ja hip hop -kappale, joka sisältää mukaelman Fatboy Slimin kappaleesta "Star 69". Sanoiltaan kappale kertoo kiusaajia vastaan taistelemisesta ja se käyttää kielikuvia koripallosta puhuakseen ärsyttävien ihmisten ylitsepääsemisestä ja kukoistamisesta. Lukuisat mediat ovat epäilleet että kappale on vastaus Taylor Swiftin kappaleelle "Bad Blood", jonka uskotaan kertovan Perrystä. Kappale sai ristiriitaisen vastaanoton musiikkikriitikoiden keskuudessa; Jotkut kehuivat kappaleen valtuuttavasta luonteesta, kun taas toiset kritisoivat sen sanoituksia. Tästä huolimatta Minajin esittämiä sanoja kuitenkin kehuttiin. "Swish Swish" oli kaupallisesti kohtalainen menestys, sen päästyä singlelistan kymmenen parhaan joukkoon Filippiineillä ja Skotlannissa, sekä kahdenkymmenen parhaan joukkoon Belgiassa (Vallonia), Isossa-Britanniassa, Kanadassa ja Unkarissa. Kappale myi platinaa Australiassa, Kanadassa ja Yhdysvalloissa sekä timanttia Brasiliassa. Perry esitti kappaleen ensimmäisen kerran livenä Saturday Night Livessä. Sen jälkeen Perry on toteuttanut kappaleelle live- esityksiä muun muassa BBC Radio 1's Big Weekendissä, vuoden 2017 Glastonbury Festivalissa sekä The Voice Australiassa. Kappaleelle on toteutettu myös Dave Meyersin ohjaama musiikkivideo, joka julkaistiin 24. elokuuta 2017. Videolla nähdään Perry koripallo-ottelussa, jossa hän yrittää voittaa hänen johtaman "The Tigers" -joukkueen kanssa joukkueen nimeltään "The Sheeps". Myös Minaj tekee videolla esiintymisen ottelun puoliaikaesityksessä. Lisäksi muun muassa Perryn kappaleen "Last Friday Night (T.G.I.F.)" musiikkivideolta tuttu hahmo "Kathy Beth Terry" esiintyy videolla cameo-roolissa. "Swish Swish" on liitetty mukaan myös Just Dance 2018 -videopeliin. ==Lähteet== Luokka:Vuoden 2017 kappaleet Luokka:Katy Perryn kappaleet Luokka:Nicki Minajin kappaleet
Guan Weinan

Guan Weinan (s. 10. lokakuuta 1981 Heilongjiang, Kiina) on kiinalainen ammattilaisuransa päättänyt jääkiekkoilija, jonka pelipaikka oli puolustaja. Hän pelasi Kiinan naisten jääkiekkomaajoukkueessa Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Weinan edusti maajoukkuettaan Kanadassa 2000, Yhdysvalloissa 2001 sekä Kanadassa 2004. == Lähteet == Luokka:Kiinalaiset jääkiekkoilijat Luokka:Vuonna 1981 syntyneet Luokka:Elävät henkilöt
Sinä ja Sinin arvoitukset

Sinä ja Sinin arvoitukset (engl. Blue's Clues & You!) on kanadalainen lastenohjelma, jonka ensiesitys oli vuonna 2019. == Lähtökohta == Samoin kuin alkuperäisessä vuonna 1996 julkaistussa sarjassa, tässäkin sarjassa on live- action isäntä animoidussa maailmassa. Sarjassa on uusia tuotesuunnitelmia ja hahmot (paitsi isäntä) animoidaan digitaalisesti, vaikka visuaalinen tyyli pysyy samanlaisena kuin alkuperäisessä sarjassa käytetty. Kuten alkuperäisessä näyttelyssä, myös Sinä ja Sinin arvoitukset riippui sisäänrakennetuista äänenvoimakkuuksista, joiden tarkoituksena oli rohkaista yleisön osallistumista, ja siitä, mitä The New York Times kutsui "suoraksiosoitteeksi, joka kutsui esikoululaisia pelaamaan pelejä ja ratkaisemaan mini-mysteerejä". Ohjelman tuottajat tunnustivat, että paluu johtui 1990-luvun nostalgiasta ja että vaikka pienillä lapsilla oli enemmän mahdollisuuksia käyttää tekniikkaa ja he olivat visuaalisia enemmän kuin esikoululaiset 1990-luvulla, heillä oli silti samat kehitys- ja tunne-tarpeet "hidastaa". == Lähteet == == Aiheesta muualla == * Sinä ja Sinin arvoitukset sivuilla * Luokka:Animaatiosarjat Luokka:Kanadalaiset televisiosarjat
Shen Tiantian

Shen Tiantian (s. 12. kesäkuuta 1982 Heilongjiang, Kiina) on kiinalainen ammattilaisuransa päättänyt jääkiekkoilija, jonka pelipaikka oli puolustaja. Hän pelasi Kiinan naisten jääkiekkomaajoukkueessa Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Tiantian edusti maajoukkuettaan Kanadassa 2004. == Lähteet == Luokka:Kiinalaiset jääkiekkoilijat Luokka:Vuonna 1982 syntyneet Luokka:Elävät henkilöt
Chen Jing (jääkiekkoilija)

Chen Jing (; s. 22. huhtikuuta 1971 Shandong, Kiina) on kiinalainen ammattilaistasolla 1990- ja 2000-luvulla pelannut jääkiekkoilija, jonka pelipaikka oli puolustaja. Hän pelasi Kiinan naisten jääkiekkomaajoukkueessa Salt Lake Cityn talviolympialaisten 2002 sekä Torinon talviolympialaisten 2006 naisten jääkiekkoturnauksessa. MM-kilpailuissa Jing edusti maajoukkuettaan Kanadassa 1997, Suomessa 1999, Kanadassa 2000 sekä Yhdysvalloissa 2001. == Lähteet == Luokka:Kiinalaiset jääkiekkoilijat Luokka:Vuonna 1971 syntyneet Luokka:Elävät henkilöt
Greippi (hedelmä)

Greippi on greipin (Citrus × paradisi) hedelmä. Kasvitieteessä greippi määritellään marjaksi, koska se on pehmeäkuorinen, mehevä hedelmä. Punaisia greippejä kutsutaan verigreipeiksi. == Tarjoilu == Greippi syödään yleensä poikkisuuntaan kahtia leikattuna, hedelmälihaa lusikalla kovertaen. Tähän on kehitetty erityinen teräväkärkinen greippilusikka (myös sitruslusikka tai hedelmälusikka), jonka reuna voi olla sahalaitainen. == Terveysvaikutukset == Greippi sisältää paljon C-vitamiinia ja flavonoideja. C-vitamiini parantaa vastustuskykyä, ja flavonoidit toimivat antioksidantteina ja tehostavat C-vitamiinin vaikutusta. Greippien sisältämää foolihappoa pidetään erityisen tärkeänä raskaana oleville naisille, koska se on keskeinen tekijä puna- ja valkosolujen muodostumisessa sekä kudosten uusiutumisessa. == Greippi ja lääkkeet == Greipin tai greippimehun nauttimista on hyvä välttää useiden lääkevalmisteiden kanssa, sillä sen sisältämä naringetiini saattaa merkittävästi heikentää tai vahvistaa niiden tehoa. == Ravintoarvot == 100 grammaa greipin hedelmälihaa sisältää: * laskennallista energiaa 136 kJ, josta ** 81 % hiilihydraateista ** 8 % rasvasta ** 8 % proteiineista ** 3 % orgaanisista hapoista * imeytyviä hiilihydraatteja: 6,5 g, joista ** 2,6 g fruktoosia ** 2,2 g glukoosia ** 1,7 g sakkaroosia * rasvaa: 0,3 g * proteiineja: 0,6 g * alkoholia: 0,0 g == Lähteet == == Aiheesta muualla == * Fineli: Kuorittu verigreippi Luokka:Sitrushedelmät
Seto

Seto voi tarkoittaa: == Maantiede == * Seto, Japanin kaupunki Aichin prefektuurissa * Seto, Japanin entinen maaseutukaupunki Ehimen prefektuurissa * Seto, Japanin entinen maaseutukaupunki Okayaman prefektuurissa * Seton sisämeri, merialue Japanissa * Seton suursilta, Okayaman ja Kagawan prefektuurit yhdistävä silta Japanissa == Henkilöt == * Asaka Seto (s. 1976), japanilainen näyttelijä * Daiya Seto (s. 1994), japanilainen uimari * Karen Seto, yhdysvaltalainen maantieteen ja kaupungistumisen professori * Kōji Seto (s. 1988), japanilainen näyttelijä * Michael C. Seto (s. 1967), kanadalainen psykologi * Yūka Setō (s. 1997), japanilainen mäkihyppääjä == Muita merkityksiä == * seton kieli, suomalais-ugrilainen kieli * setut eli setot, Setumaalla elävä virolaisten ryhmä * Sunrise Seto, japanilainen juna. Luokka:Luettelot henkilöistä sukunimen mukaan
Nina Linde

Nina Linde (s. 10. kesäkuuta 1980) on saksalainen entinen jääkiekkoilija. Hän pelasi Saksan naisten jääkiekkomaajoukkueessa Salt Lake Cityn talviolympialaisten 2002 naisten jääkiekkoturnauksessa. Linde edusti naisten SM-sarjan Tampereen Ilvestä kahtena kautena 2004–2005 ja 2009–2010. == Lähteet == Luokka:Saksalaiset jääkiekkoilijat Luokka:Vuonna 1980 syntyneet Luokka:Elävät henkilöt
More Than You Know (Axwell & Ingrosson kappale)

More Than You Know on ruotsalaisen DJ-tuottajaduo Axwell & Ingrosson kappale, joka sisältää myös ruotsalaislaulaja Kristoffer Fogelmarkin esittämiä kreditoimattomia sanoja. Sen julkaisivat Def Jam Recordings sekä Virgin EMI Records kappaleen nimeä kantavan debyyttistudioalbumin kymmenentenä singlenä 24. toukokuuta 2017. Kappaleen ovat sanoittaneet Sebastian Ingrosso, Salem Al Fakir, Axel Hedfors, Vincent Pontare ja Richard Zastenker. Kappaleen tuotannosta vastasivat puolestaan Ingrosso, Hedfors, Richard Zastenker ja Salvatore Ganacci. Kappale oli kaupallisesti kansainvälinen menestys, sen päästyä singlelistan kärkeen Itävallassa, Saksassa, Slovakiassa ja Tšekissä sekä listan viiden parhaan joukkoon kahdeksassa muussa valtiossa kuten Belgiassa, Italiassa, Suomessa ja Sveitsissä. Kappaleen ensimmäinen ja ainoa singlejulkaisua edeltävä esitys tapahtui vuoden 2015 Coachella Music Festivalilla. Kappaleelle on toteutettu myös musiikkivideo, joka julkaistiin videopalvelu YouTubessa 13. kesäkuuta 2017. ==Lähteet== Luokka:Vuoden 2017 kappaleet Luokka:Ruotsalaiset musiikkikappaleet
Kainuismi

Kainuismi ja kainuistit ovat Pohjois-Suomen kuvaukseen keskittyneistä kirjailijoista käytettyjä nimityksiä. Kansanrunoudentutkija Matti Kuusi lanseerasi nimityksen kainuistit 1950-luvun alussa. Pekka Lounela nimesi kainuismin isäksi Suomussalmella asuneen Ilmari Kiannon. Käsite liitetään useimmin sotkamolaiseen Veikko Huoviseen, joka ei pitänyt leimaavaksi kokemastaan nimityksestä vaan katsoi joutuneensa kirjallisuuspoliittisen karsinoinnin kohteeksi. Muita tunnettuja kainuisteja ovat Heikki Lounaja ja Reino Rinne.Hosiaisluoma, Yrjö: Kirjallisuuden sanakirja, s. 388. WSOY, Helsinki 2003. ISBN 951-0-27401-1. ==Lähteet== Luokka:Kirjalliset suuntaukset
Jodibromidi

Jodibromidi (IBr) eli jodimonobromidi on jodin ja bromin muodostama epäorgaaninen molekyyliyhdiste. Yhdistettä voidaan käyttää reagenssina orgaanisen kemian synteeseissä. ==Ominaisuudet== Huoneenlämpötilassa jodibromidi on tumman punaista, mustaa tai harmaata kiteistä ainetta. Yhdiste hydrolysoituu veden vaikutuksesta vetybromidiksi ja hypojodihapokkeeksi. Jodibromidi liukenee useisiin orgaanisiin liuottimiin esimerkiksi etanoliin, asetoniin, dikloorimetaani ja tolueeniin. Aine reagoi monien metallien kanssa bromideiksi ja se bromaa monia orgaanisia yhdisteitä. ==Valmistus ja käyttö== Jodibromidia valmistetaan jodin ja bromin välisellä reaktiolla. :I2 \+ Br2 → 2 IBr Jodibromidia käytetään alkeenien, aldehydien ja ketonien bromauksissa, rengasrakenteisten karbonaattiesterien valmistuksessa ja metalli-hiili- sidosten katkaisuun. ==Lähteet== Luokka:Bromidit Luokka:Jodiyhdisteet
Never Forget You (Zara Larssonin ja MNEKin kappale)

Never Forget You on ruotsalaisartisti Zara Larssonin sekä brittiläisartisti MNEKin kappale. Se julkaistiin Larssonin toisen, So Good -studioalbumin toisena singlenä 22. heinäkuuta 2015. Kappaleen ovat sanoittaneet MNEK, Larsson ja Arron Davey, joista ensimmäinen myös tuotti sen Astronomyyn kanssa. Kappaleelle on toteutettu myös Richard Paris Wilsonin ohjaama musiikkivideo, joka julkaistiin videopalvelu YouTubessa 17. syyskuuta 2015. Video kuvattiin Islannissa ja sillä nähdään tyttö joka tapaa olennon (tai kuvitteellisen ystävän) sekä varttuu ajatellen tätä koko ajan yhdessäoloa unohtamatta. ”Never Forget You” oli kansainvälinen menestys, sen päästyä singlelistan kärkeen Larssonin kotimaassa Ruotsissa sekä kymmenen parhaan joukkoon kahdeksassa muussa valtiossa kuten Belgiassa, Isossa-Britanniassa, Suomessa ja Tanskassa. Lisäksi se oli sekä Larssonin että MNEKin ensimmäinen kappale joka pääsi Yhdysvaltain Billboard Hot 100 -listalle, jolla se sijoittui parhaimmillaan sijalle 13. Kappale on myynyt vähintään platinaa seitsemässätoista eri valtiossa. ==Lähteet== Luokka:Vuoden 2015 kappaleet Luokka:Ruotsalaiset musiikkikappaleet Luokka:Brittiläiset musiikkikappaleet
Seto (Aichi)

Seto () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin pohjoisosassa Yadajoen sivujoen Seton varrella Owarin kukkuloilla. Pohjoisessa ja idässä kaupunkia ympäröivät vuoret, Mino-Mikawan ylänkö. Setossa on 129 410 asukasta (huhtikuussa 2020) ja sen pinta-ala on 111,40 neliökilometriä. Seton alueelta saadaan keramiikkaan sopivaa hyvälaatuista savea, ja kaupunki onkin jo vuosisatojen ajan ollut tunnettu keramiikan tuotannosta. Alun perin Setoon viitanneesta sanasta setomono on jopa tullut japanin kielessä keramiikkaa merkitsevä yleistermi. Keramiikan valmistuksen alueella lienee aloittanut Kamakura-kaudella 1200-luvulla Shirōzaemon Kagemasa, joka haki oppinsa Song- dynastian Kiinasta. Edo-kaudella tuotantoa sääteli Owarin daimiokunta. Se kehittyi voimakkaasti 1800-luvulla, kun Katō Tamikichi toi alueelle posliinin valmistustaidon Kyūshūn Aritasta, ja edelleen vapautui ja monipuolistui Meiji- restauraation jälkeen. Nykyään kaupungissa tuotetaan erityyppistä keramiikkaa ja lasia aina astioista teollisuuden komponentteihin. Kaupunkioikeudet osana Japanin nykyistä kunnallishallintoa Setolle myönnettiin vuonna 1929. Se on kehittynyt myös yhtenä Nagoyan esikaupungeista. Seton nähtävyyksiä ovat muun muassa Aichin prefektuurin keramiikkamuseo, Setogura-museo ja Iwayadōn luonnonkaunis puistoalue. Kaupungin rakennettuun kultturiperintöön kuuluvat myös historiallisten keramiikkauunien jäänteet ja Jōkō-jin buddhalainen temppeli. Osa kaupungin vuoristoalueista kuuluu Aichin ylängön puolikansallispuistoon. Setoa palvelevat Nagoya-rautateiden Seto-linja ja Aichin kehärautatien liikennöimä Aichin kehälinja. == Kuvia == Tiedosto:SetoCityInternationalCenterBig.jpg|Seton keskustaa Tiedosto:Iwayado.jpg|Ruska Iwayadōn puistossa Tiedosto:Many Visitors of Setomono Festival - 3.jpg|Seton keramiikkafestivaali Tiedosto:Kamagaki no Komichi ac (3).jpg|Kamagaki no komichi -tie Tiedosto:Seto Digital Tower from Mount Monomi.jpg|Seto Digital Tower Monomivuorelta == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Mama (Jonas Bluen kappale)

Mama on brittiläisen DJ-tuottaja Jonas Bluen kappale, jolla vierailee myös australialaisartisti William Singe. Se julkaistiin Bluen oman levy-yhtiön kautta tämän omaa nimeä kantavan debyyttistudioalbumin neljäntenä singlenä 5. toukokuuta 2017. Kappaleen ovat sanoittaneet Ed Drewett, Romans ja Blue, joista viimeisin myös tuotti sen. Sanoiltaan kappale kertoo elämänjaksosta jolloin olet nuori ja vapaa ilman mitään huolia vastuun ottamisesta. Kappaleelle on toteutettu myös musiikkivideo, joka julkaistiin Bluen YouTube- kanavalla 18. toukokuuta 2017. Kappaleesta tuli kaupallinen menestys, sen päästyä singlelistan viiden parhaan joukkoon yhdessätoista eri valtiossa kuten Itävallassa, Saksassa, Slovakiassa, Tanskassa ja Tšekissä. Lisäksi se on myynyt Belgiassa, Brasiliassa, Italiassa ja Ruotsissa kaksinkertaista sekä Australiassa jopa kolminkertaista platinaa. ==Lähteet== Luokka:Vuoden 2017 kappaleet Luokka:Brittiläiset musiikkikappaleet Luokka:Australialaiset musiikkikappaleet
Xie Xingfang

Xie Xingfang (, s. 8. tammikuuta 1981 Guangzhou) on kiinalainen kilpauransa lopettanut sulkapalloilija ja olympiamitalisti. Xie osallistui urallaan kertaalleen olympialaisiin, kun hän pelasi Pekingin olympialaisissa 2008 kaksinpelissä. Hänen ei tarvinnut osallistua ensimmäiselle kierrokselle. Toisella kierroksella hän voitti taiwanilaisen Cheng Shao-chiehin erin 2–0 ja samoin luvuin kolmannella kierroksella valkovenäläisen Olga Kononin. Puolivälierissä Xie voitti saksalaisen Xu Huaiwenin. Välierissä Xie voitti kiinalaisen Lu Lanin, mutta loppuottelussa kiinalainen Zhang Ning oli parempi erin 2–1. Xie voitti urallaan kahdesti maailmanmestaruuden: mestaruudet ovat vuosilta 2005 ja 2006 kaksinpelistä. Hänellä on myös MM-hopeaa kaksinpelistä vuodelta 2009. Xie voitti myös Aasian-mestaruuden kaksinpelistä vuonna 2000 sekä AM-hopeaa vuonna 2009. ==Lähteet== Luokka:Kiinalaiset sulkapalloilijat Luokka:Kiinalaiset olympiamitalistit Luokka:Vuonna 1981 syntyneet Luokka:Elävät henkilöt
Rich Love

Rich Love on yhdysvaltalaisyhtye OneRepublicin kappale, jolla vierailee myös norjalainen musiikkituottajaduo Seeb. Sen julkaisivat Mosley Music Group ja Interscope Records digitaalisesti ladattavana singlenä 14. heinäkuuta 2017. Kappaleen ovat sanoittaneet Brent Kutzle, Seeb ja Ryan Tedder, joista kaksi jälkimmäistä myös tuottivat sen. Kappaleelle on toteutettu myös Isaac Rentzin ohjaama musiikkivideo, joka julkaistiin videopalvelu YouTubessa 29. syyskuuta 2017. Videolla nähdään OneRepublicin solisti Ryan Tedder kävelemässä pitkin kaupunkia yöaikaan, joka päästessään eräälle sillalle saa seurakseen lukuisia tanssijoita. "Rich Love" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Norjassa, Ruotsissa, Slovakiassa ja Tšekissä. Lisäksi se myi kultaa Italiassa, Kanadassa ja Saksassa. ==Lähteet== Luokka:Vuoden 2017 kappaleet Luokka:Yhdysvaltalaiset musiikkikappaleet Luokka:Norjalaiset musiikkikappaleet
Charles Lewis Scott (kenraali)

Charles Lewis Scott (22. lokakuuta 1883 - 27\. marraskuuta 1954) oli yhdysvaltalainen maavoimien upseeri. Hänen korkein sotilasarvonsa oli kenraalimajuri. Everstiluutnantti Scott toimi vuosina 1931-1932 Yhdysvaltain olympiatason ratsastustiimin valmentajana. Vuosina 1932-1933 hän kävi Army War College -sotakorkeakoulua. Vuonna 1935 hänet ylennettiin everstiksi ja vuonna 1940 prikaatikenraaliksi. Hän toimi heinäkuusta 1940 alkaen vasta perustetun 2. panssaridivisioonan ensimmäisenä komentajana, missä tehtävässä häntä seurasi George S. Patton. Myöhemmin marraskuussa 1940 Scottista tuli 1. panssariarmeijakunnan komentaja.Leatherwood, Art: SECOND ARMORED DIVISION [HELL ON WHEELS], The Handbook of Texas Online. Viitattu 26.4.2020. Yhdysvaltain liityttyä mukaan toiseen maailmansotaan hän toimi vanhempana sotilastarkkailijana Egyptissä Yhdistyneen kuningaskunnan 6. armeijan mukana. Lokakuussa 1942 hänet ylennettiin kenraalimajuriksi.Ammentorp, Steen: Biography of Major-General Charles Lewis Scott (1883 – 1954), USA, generals.dk. Viitattu 26.4.2020. Scottin viimeiseksi komentajuudeksi jäi Fort Knoxin päällikkyys vuodesta 1943 vuoteen 1946. Hän jäi eläkkeelle 28. helmikuuta 1946 ja kuoli 27. marraskuuta 1954 71-vuotiaana. Scott on vaimonsa Helen Pattersonin ohella haudattu Arlingtonin sotilashautausmaalle. == Lähteet == Luokka:Yhdysvaltalaiset kenraalit Luokka:Vuonna 1883 syntyneet Luokka:Vuonna 1954 kuolleet
Jokers de Cergy

Jokers de Cergy on ranskalainen jääkiekkoseura, joka pelaa maan pääsarjassa Ligue Magnusissa. == Joukkue kaudella 2024-2025 == Maalivahti Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 1 Olivier Richard L 2025 Aix-en-Provence, Ranska 37 Sebastian Ylönen L 2025 Rouen, Ranska Puolustajat Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 5 Patrick Coulombe (C) L 2025 St-Fabien, Ontario, Kanada 7 Vincent Melin L 2025 Arras, Ranska 11 Raphaël Brites L 2025 Pariisi, Ranska 17 Philémon Rouault L 2025 Pontoise, Ranska 24 Nikita Šalei R 2025 Minsk, Valko- Venäjä 41 Raphaël Faure (A) L 2025 Caen, Ranska 48 Aurélien Dorey L 2025 Mont- Saint-Aignan, Ranska 86 Daniels Goršānovs R 2025 Jelgava, Latvia Antoine Fertin R Laina La Tronche, Ranska Paulin Hostein L Juniori Pontoise, Ranska Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 6 Louis Petit R LH 2025 Saint-Vallier, Ranska 9 Colin Delatour L H Laina Pontoise, Ranska 13 Alex Barber R H 2025 Dublin, Ohio, Yhdysvallat 15 Philéas Perrenoud L KH 2025 Strasbourg, Ranska 17 Eliott Bourgoin L H Juniori Pariisi, Ranska 23 Kalle Myllymaa L KH 2025 Pori, Suomi 28 Idris Blanchet L H 2025 St Germain-en-Laye, Ranska 71 Tyler Welsh R OLH / KH 2025 Whistler, Brittiläinen Kolumbia, Kanada 80 Aleksi Hämäläinen (A) L KH / VLH 2025 Suonenjoki, Suomi 82 Tomas Pardo L H 2025 Barcelona, Espanja 95 Sayam Limtong R H 2025 Montmorency, Ranska Antoine Addamo L VLH 2025 Beaumont, Ranska Danick Bouchard R LH 2025 Lorraine, Québec, Kanada Arthur Hostein L H Juniori Pontoise, Ranska Lyly Jokinen L OLH 2025 Mulhouse, Ranska Christopher Theodore L VLH 2025 Beaconsfield, Québec, Kanada === Joukkueenjohto === * Päävalmentaja: Miika Elomo * Apuvalmentaja: Kévin Da Costa * Maalivahtivalmentaja: Christophe Goechon * Fysiikkavalmentaja: Alexis Tanguy * Huoltopäällikkö: Linus Kaistila * Toimitusjohtaja: Christophe Cuzin * Apulaistoimitusjohtaja: Erwan Agostini Lähde: EliteProspectshttps://www.eliteprospects.com/team/1053/cergy-pontoise Viitattu 25.10.2021. == Lähteet == ==Aiheesta muualla== * Seuran viralliset kotisivut Luokka:Ranskalaiset jääkiekkoseurat
Stay (Zeddin ja Alessia Caran kappale)

Stay on saksanvenäläisen DJ-tuottaja Zeddin kappale, jolla vierailee myös kanadalaislaulaja Alessia Cara. Sen julkaisivat Interscope Records sekä Def Jam Recordings digitaalisesti ladattavana singlenä 23. helmikuuta 2017. Kappaleen ovat sanoittaneet Zedd, Cara, Linus Wiklund, Sarah Aarons, Anders Frøen ja Jonnali Parmenius. Kappaleen tuotannosta vastasivat puolestaan Zedd ja Wiklund. Kappaleelle on toteutettu myös musiikkivideo, joka julkaistiin 18. huhtikuuta 2017. Videon ohjasi Tim Mattia ja sillä nähdään Zedd ja Cara kulkemassa erilaisten aikajanojen läpi. "Stay" oli kaupallisesti kohtalainen menestys, sen päästyä singlelistan kymmenen parhaan joukkoon neljässätoista eri valtiossa kuten Australiassa, Irlannissa, Skotlannissa ja Yhdysvalloissa. ==Lähteet== Luokka:Vuoden 2017 kappaleet Luokka:Zeddin kappaleet